Decizia judecătorilor în cazul vloggerului Colo, tânărul care a incitat la violarea minorelor.
Vloggerul
Colo, pe numele său Alexandru Bălan, a fost eliberat şi va fi în control
judiciar pentru 60 de zile. În
tot acest timp, vloggerul nu va putea publica nimic pe YouTube, Facebook sau
Instagram. Tânărul
fusese reţinut de poliţişti marţi seară, fiind cercetat după ce a incitat la
violarea minorelor.
Alexandru Bălan, cunoscut în mediul online sub
numele "Colo", a fost eliberat miercuri după-amiază, după ce ieri a fost
reţinut de poliţişti. El va fi cercetat sub control judiciar pentru o perioadă
de 60 de zile.Conform deciziei publicate de Parchetul de pe lângă Judecătoria Sectorului 2 Bucureşti vloggerul nu are voie să încarce conţinut în mediul online în această perioadă."Să nu desfăşoare activitatea în exercitarea căreia a săvârşit fapta- postarea în spaţiul online (de ex. YouTube, Instagram, Facebook, Tik Tok) de videoclipuri de tip live streaming, vlog", se arată în comunicatul emis de Parchetul de pe lângă Judecătoria Sectorului 2.Alexandru Bălan “Colo" a fost reţinut, marţi seară, de poliţişti, fiind scos în cătuşe din sediul poliţiei.